ระเบียบคณะกรรมการจัดสรรที่ดินจังหวัดนครราชสีมาระเบียบคณะกรรมการจัดสรรที่ดินจังหวัดนครราชสีมาว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๕๗[๑] อาศัยอำนาจตามความในมาตรา ๑๔ (๔) มาตรา ๕๐แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการจัดสรรที่ดินจังหวัดนครราชสีมาจึงกำหนดหลักเกณฑ์และวิธีการระงับการจดทะเบียนสิทธิและนิติกรรมในที่ดินจัดสรรไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดสรรที่ดินจังหวัดนครราชสีมาว่าด้วยการระงับการจดทะเบียนสิทธิและนิติกรรมในที่ดินจัดสรร พ.ศ. ๒๕๕๗ข้อ ๒ นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้อนุมัติจากคณะกรรมการที่มีความประสงค์ขอให้พนักงานเจ้าหน้าที่ระงับการจดทะเบียนสิทธิและนิติกรรมในที่ดินจัดสรรของผู้ค้างชำระเงินค่าบำรุงรักษาและการจัดการสาธารณูปโภคติดต่อกันตั้งแต่หกเดือนขึ้นไปนิติบุคคลดังกล่าวต้องมีหนังสือแจ้งให้ผู้ค้างชำระทราบล่วงหน้าอย่างน้อยสิบห้าวันเมื่อครบกำหนดแล้วให้แจ้งเป็นหนังสือต่อเจ้าพนักงานที่ดินจังหวัดนครราชสีมาหรือเจ้าพนักงานที่ดินจังหวัดนครราชสีมาสาขา ซึ่งที่ดินนั้นตั้งอยู่ พร้อมหลักฐานการแจ้งเจ้าของที่ดินข้อ ๓ เมื่อเจ้าพนักงานที่ดินจังหวัดนครราชสีมาหรือเจ้าพนักงานที่ดินจังหวัดนครราชสีมา สาขา ได้รับแจ้งตามข้อ ๒ แล้วให้สั่งระงับการจดทะเบียนสิทธิและนิติกรรม แล้วดำเนินการ ดังต่อไปนี้(๑) ลงในบัญชีอายัด (บ.ท.ด.๒๗) โดยระบุว่า ระงับการจดทะเบียนสิทธิและนิติกรรมตามมาตรา ๕๐แห่งพระราชบัญญัติการจัดสรรที่ดิน พ.ศ. ๒๕๔๓ ตามหนังสือนิติบุคคล..... ลงวันที่..... แล้วลงลายมือชื่อกำกับไว้ พร้อม วัน เดือน ปี(๒) เขียนคำสั่งห้ามโอน (ท.ด.๓๗)กลัดติดไว้ตรงด้านหน้าของหนังสือแสดงสิทธิในที่ดินฉบับสำนักงานที่ดินสำหรับแปลงที่ถูกระงับเมื่อดำเนินการตามวรรคหนึ่งเสร็จแล้วให้เจ้าพนักงานที่ดินจังหวัดนครราชสีมา หรือเจ้าพนักงานที่ดินจังหวัดนครราชสีมาสาขาทำเป็นหนังสือแจ้งเจ้าของที่ดินเรื่องการระงับการจดทะเบียนสิทธิและนิติกรรมในวันที่ลงบัญชีอายัดข้อ ๔ เมื่อเจ้าของที่ดินผู้ค้างชำระเงินค่าบำรุงรักษาและการจัดการสาธารณูปโภคได้ชำระเงินค่าบำรุงรักษาและการจัดการสาธารณูปโภคพร้อมค่าปรับครบถ้วนถูกต้องแล้วให้นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้รับอนุมัติจากคณะกรรมการมีหนังสือแจ้งให้เจ้าพนักงานที่ดินจังหวัดนครราชสีมาหรือเจ้าพนักงานที่ดินจังหวัดนครราชสีมา สาขายกเลิกการระงับการจดทะเบียนสิทธิและนิติกรรมภายในเจ็ดวันนับแต่วันที่เจ้าของที่ดินชำระเงินจำนวนดังกล่าวหรือเจ้าของที่ดินอาจนำหลักฐานการชำระเงินที่ครบถ้วนมาขอให้เจ้าพนักงานที่ดินจังหวัดนครราชสีมาหรือเจ้าพนักงานที่ดินจังหวัดนครราชสีมา สาขายกเลิกการระงับการจดทะเบียนสิทธิและนิติกรรมก็ได้ข้อ ๕ เมื่อเจ้าพนักงานที่ดินจังหวัดนครราชสีมาหรือเจ้าพนักงานที่ดินจังหวัดนครราชสีมา สาขา ได้รับแจ้งตามข้อ ๔ แล้ว ให้สั่งยกเลิกการระงับการจดทะเบียนสิทธิและนิติกรรมแล้วให้ขีดฆ่ารายการในบัญชีอายัดด้วยหมึกแดงและบันทึกไว้ในช่อง๖ (จัดการเสร็จ) โดยระบุว่า ยกเลิกคำสั่งระงับการจดทะเบียนสิทธิและนิติกรรมตามหนังสือนิติบุคคล.....ลงวันที่..... หรือตามหลักฐานการชำระเงิน เลขที่.....ลงวันที่..... แล้วลงลายมือชื่อกำกับไว้ พร้อมวัน เดือน ปีและปลดคำสั่งห้ามโอน (ท.ด.๓๗) ออกกรณีเจ้าของที่ดินนำหลักฐานการชำระเงินมาขอยกเลิกระงับการจดทะเบียนสิทธิและนิติกรรมให้เจ้าพนักงานที่ดินจังหวัดนครราชสีมาหรือเจ้าพนักงานที่ดินจังหวัดนครราชสีมา สาขา ทำหนังสือแจ้งนิติบุคคลเรื่องยกเลิกการระงับการจดทะเบียนสิทธิและนิติกรรมในวันที่ยกเลิกด้วยประกาศณ วันที่ ๑๕ กันยายน พ.ศ. ๒๕๕๗ธงชัย ลืออดุลย์ผู้ว่าราชการจังหวัดบุรีรัมย์รักษาการในตำแหน่งผู้ว่าราชการจังหวัดนครราชสีมาประธานกรรมการจัดสรรที่ดินจังหวัดนครราชสีมาปริยานุช/ผู้จัดทำ๑๕ ตุลาคม ๒๕๕๗กฤษดายุทธ/ผู้ตรวจ๑๕ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๓ ง/หน้า ๓/๑๐ ตุลาคม ๒๕๕๗